ในฝั่งเงินบาท ประเด็นสำคัญในช่วงท้ายปี 2023 มีอยู่ 3 เรื่อง คือเรื่องใดบ้าง
ในฝั่งเงินบาท ประเด็นสำคัญในช่วงท้ายปี 2023 มีอยู่ 3 เรื่อง คือ ส่วนต่างของยีลด์ ราคาทองคำ และเงินทุนเคลื่อนย้าย
 
จุดอ่อนของเงินบาทอยู่ที่ส่วนต่างของยีลด์ 

ดอกเบี้ยนโยบายของไทยดูจะขยับขึ้นไม่ได้มาก เนื่องจากภาพรวมเศรษฐกิจชะลอตัวและเงินฝืดกลับมาเร็ว ด้วยความสัมพันธ์ระหว่างส่วนต่างของยีลด์ไทยและสหรัฐฯ กับอัตราแลกเปลี่ยนในอดีต ถ้าส่วนต่างสูงขึ้นอีก 100bps อาจเห็นเงินบาทอ่อนไปถึงระดับ 36-37 บาทต่อดอลลาร์ได้

ส่วนจุดแข็งของเงินบาทอยู่ที่ทิศทางของทองคำ 

ด้วยความสัมพันธ์ปกติ ถ้าทองคำสามารถกลับมาเป็นขาขึ้นหรือทำจุดสูงสุดใหม่ได้ แรงส่งด้าน Sentiment และการส่งออกทองสามารถหนุนให้เงินบาทแข็งลงไปได้ถึง 32-33 บาทต่อดอลลาร์

ประเด็นที่จะสร้างความผันผวนให้เงินบาทคือ เงินทุนเคลื่อนย้าย

ด้วยโครงสร้างของตลาดที่มีหุ้นในกลุ่มพลังงานและการเงินสูง ระยะสั้นอาจมีความเป็นไปได้ที่จะได้รับแรงบวกจากราคาน้ำมันและยีลด์ที่สูงขึ้นมาช่วย แต่เงินทุนส่วนใหญ่อาจรอสหรัฐฯ ลดดอกเบี้ย หรือเศรษฐกิจฟื้นตัวขึ้นก่อน ทั้งสองอย่างต้องใช้เวลา

ทั้งหมดทำให้มองว่า เทรนด์ดอลลาร์แข็ง ยีลด์สูง จะอยู่กับตลาดไปอย่างน้อยถึงในช่วงสิ้นปี 2023
ความรู้ทางการเงิน,ข่าวเศรษฐกิจและการเงิน